નડિયાદ મંજીપુરા રોડ પર આવેલા નારાયણનગરમાં હસમુખભાઈ પિતાંમ્બરભાઈ મહીડા રહે છે. તેઓ ટ્રાવેર્લ્સનો ધંધો કરી પરિવારનું ભરણપોષણ કરે છે. હસમુખભાઈના સોમવારે સવારે સબંધીના ઘરે પ્રસંગ હોય ઘર બંધ કરી આણંદ ગયા હતા. દરમિયાન બપોરના ૪ વાગે તેઓ પરત ફરતા ઘરનું તાળું તૂટેલુ જોતાં ગભરાઈ ગયા હતા. તપાસ કરતાં તસ્કરો ઘરમાંથી સોના-ચાંદીના દાગીના, ૨ ગેસના બોટલ ૧૦ પિત્તળના વાસણો તથા રોકડ રકમ રૂ. ૭૫ હજાર મળી અંદાજીત કુલ રૂ. ૧.૭૫ લાખની મત્તાની ચોરી કરી ફરાર થઈ ગયા હતા. પોલીસે તસ્કરોનું પગેરૂં મેળવવા ડોગ-સ્કવોર્ડ તથા ફિંગરપ્રિન્ટ નિષ્ણાંતોની મદદ લીધી છે.